stanford-oval/wikipedia huggingface dataset:
ניוז קורפ
נכסים > טלוויזיה

רשת הטלוויזיה פוקס
MyNetworkTV
ITV
ערוץ 10 (9%) ומספר ערוצים במדינות אירופאיות
קבוצת סקיי שמחזיקה ב:
BSkyB ‏ (39%, בריטניה)
Sky Italia (שירות הטלוויזיה הגדול באיטליה)
Sky Deutschland ‏ (50%, ספקית הטלוויזיה הגדולה בגרמניה)
פוקס ניוז
FX Networks
ערוץ נשיונל ג'יאוגרפיק
רשת הערוצים הבינלאומית של פוקס: Fox Life, Fox Crime, FX, Fox Movies, Fox Sports, ועוד.
נכסים > אינטרנט

Hulu ‏ (27%)
נכסים > שונות

NDS ‏ (49%)
ריימס

ערך זה עוסק בעיר בצרפת. אם התכוונתם למשמעות אחרת, ראו .
ריימס (בצרפתית: Reims; נהגה רֶנְס) היא עיר בצפון-מזרח צרפת, כ-130 ק"מ צפונית-מזרחית לפריז. העיר שוכנת במחוז מארן, שבחבל גראנד אסט, ונחשבת לעיר הגדולה והחשובה באזור שמפאן-ארדן. בשנת 2008 מנתה אוכלוסיית העיר כ-188,000 נפש, ואוכלוסיית המטרופולין הגיעה לכדי 292,000 נפש.
ריימס נוסדה בעת העתיקה על ידי הגאלים, וחשיבותה גברה והלכה בתקופת האימפריה הרומית. במהלך ההיסטוריה של צרפת נודעה לה חשיבות רבה, בעיקר בזכות קתדרלת נוטרדאם שנמצאת בה, ובה הוכתרו רובם המוחלט של מלכי צרפת למן המאה השביעית ועד המאה התשע-עשרה.
היסטוריה > העת העתיקה

לפני ספירת הנוצרים התגוררו בגאליה בלגיקה שבטים גאלו-בלגים אחדים. אחד מהם היה השבט רֶמי, שהתגורר בעיר המבצר דורוקורטום ("Durocortum"), בירתה של הפרובניקיה. הרֶמים קיבלו על עצמם את השלטון הרומאי ללא קרב, נמנעו מהשתתפות במרידותיהם התכופות של השבטים הגאליים האחרים, וזכו עקב כך ליחס הוגן מהרומאים. מאוחר יותר הוסב שמה של העיר לריימס, על שמו של השבט העתיק.
במחצית המאה השלישית לספירה קיבלו הגאלים את הנצרות, ובריימס הוקמה בישופות. בשנת 336 הדפו תושבי העיר בהצלחה את פלישתם של הברברים, אך ב-406 נכבשה העיר על ידי הוואנדלים, שרצחו את הבישופ ניקאסיוס. במחצית המאה החמישית כבשו אותה חילותיו של אטילה ההוני, החריבו את העיר ושרפוה.
בשנת 486 ניצח כלוביס הראשון, מלך הפרנקים הסאלים, את סיאגריוס, הדוכס הרומי האחרון ששלט בחלקה הצפוני של גאליה, בכל עמק הלואר, מסואסון ועד נהר הלואר. כעשר שנים אחרי כן, החליט כלוביס להמיר את דתו לנצרות. טבילתו בוצעה על ידי הבישוף רמיגיוס בריימס, ככל הנראה בחג המולד של שנת 496 או 497, כשעמו נטבלים חגיגית גם אחותו אלבופלדיס (אנ') ושלושת אלפים מחייליו. על פי האגדה נערך הטקס בעזרת קנקן של שמן מקודש, שנשלח מן השמים על ידי יונה צחורה, ונשמר בכנסיית סן רמי בריימס עד שנשבר במהפכה הצרפתית. במשך מאות שנים שימשו אירועי ההכתרה של כלוביס את השושלת המרובינגית, בדרישתה להכרה בעליונותם הקדושה של השושלת ושל החוק הסאלי, ש"זכו להכרה והסכמה מן השמים".
היסטוריה > ימי הביניים

במאה העשירית הפכה ריימס למרכז תרבותי ואינטלקטואלי. הארכיבישוף של העיר - אדלברון - תמך במאמציו של הנזיר גרברט מאורילאק, לימים האפיפיור סילבסטר השני, להקים בעיר אוניברסיטה, שם למדו מתמטיקה, אסטרונומיה ומדעים. הארכיבישוף אדלברון היה זה שהמליך את איג קאפה אבי השושלת הקאפטינגית, למלך צרפת, בהביאו בכך את קיצה של השושלת הקרולינגית.
בשנת 1360, במהלך מלחמת מאה השנים, הטילו האנגלים מצור על ריימס, אך מגיני העיר החזיקו מעמד בהצלחה. הצלחתם של האנגלים הגיעה רק במאה החמש עשרה, כאשר הסכם טרואה העניק להם את העיר וסביבותיה. ההסכם נשאר בתוקף שנים ספורות בלבד, ובשנת 1429, עקב פעולותיה של ז'אן ד'ארק, שוחררה העיר והוכתר בה שארל השביעי למלך צרפת.
בשנת 1461 פרץ בעיר מרד כנגד השלטונות. הרקע למרד היה מס המלח הדרקוני, שהכביד על חיי התושבים. המרד דוכא באכזריות על ידי לואי האחד עשר.
בשנת 1585, בעת מלחמות הדת בצרפת תמכה ריימס בליגה הקתולית, אך בעקבות קרב איברי נכנעה העיר לאנרי הרביעי, מלך צרפת.
היסטוריה > העת החדשה

בשנת 1814, בעת מלחמת צרפת בקואליציה השישית, נכבשה ריימס בידי חילות הקואליציה, אך חזרה ושוחררה על ידי הצרפתים. פגיעה קשה יותר חוותה העיר בשנת 1870, בעת מלחמת צרפת–פרוסיה. היא נכבשה על ידי הפרוסים, והפכה לבירת הממשל הצבאי, שהחרים נכסים רבים של תושבי העיר.
במלחמת העולם הראשונה נפגעה העיר קשות מהפצצות הכוחות הגרמנים. הקתדרלה ניזוקה קשות, ותמונותיה העגומות, יחד עם תמונות הספרים שנשרפו על ידי הגרמנים באוניברסיטת לוון הבלגית ותמונות חורבותיו של אולם הבד באיפר, שימשו את מערכת התעמולה של הרפובליקה. דובריה טענו, כי הגרמנים מנסים להשמיד את אוצרות התרבות של אירופה. לאחר המלחמה שוקמה הקתדרלה בעזרתה של משפחת רוקפלר.
במלחמת העולם השנייה ספגה ריימס הפגזות רבות. ב-7 במאי 1945, ב-2:41 לפנות בוקר, נחתם בעיר הסכם הכניעה ללא תנאי של גרמניה לבעלות הברית, על ידי מפקד הוורמאכט אלפרד יודל, בשמו של הקנצלר קרל דניץ.
גאוגרפיה ואקלים

ריימס שוכנת על רמה נמוכה על גדתו המזרחית של הנהר וסל, פלג של הנהר אן (Aisne), לצד תעלת אן-מארן, המחברת בין הנהר אן לנהר מארן. שטח העיר הוא כ-47 קמ"ר וגובהה הממוצע הוא כ-108 מטרים.
האקלים בריימס הוא אקלים אוקייני למחצה. החורפים והקיצים מתונים למדי, ועל פי רוב הטמפרטורות אינן חריגות. מידות החום השכיחות בינואר נעות סביב 2 °C, וביולי סביבות 18.5 °C. מספר ימי הגשם בשנה ממוצעת הוא 210. סופות ברקים מתחוללות בכ-22 יום בשנה. ימי שלג - כ-21. ימי ערפל - כ-66. כמות המשקעים השנתית הממוצעת היא 610 מ"מ.
כלכלה

כלכלת ריימס היא הכלכלה המפותחת ביותר בערי שמפאן-ארדן.
כלכלת העיר מבוססת על ענפי המסחר דלהלן: חקלאות ומזון, בריאות וקוסמטיקה, תעשיית רכב, שירותים ולוגיסטיקה, בנקאות, ביטוח ונדל"ן, בינוי ופיתוח, עבודה סוציאלית, הוראה ומחקר, מלונות ומסעדות, תעשיית מתכת וזכוכית ועוד.
כלכלת העיר קיבלה תנופה משמעותית בזכות הרכבת המהירה TGV העוברת בה. זמן הנסיעה מפריז הוא כ-45 דקות, וכ-30 דקות מנמל התעופה שארל דה גול. העיר הפכה למקום אידיאלי לאנשי עסקים פריזאיים, הממקמים בה את בתי המסחר שלהם בעלות תקורה פחותה ב-25% מאשר בפריז.
בשנת 2003 הוקמה בריימס סוכנות לפיתוח כלכלי, המקדמת השקעות ומסחר בעיר. הסוכנות ממומנת על ידי העירייה ולשכת המסחר והתעשייה העירונית, המנהלת את נמל התעופה ואת הנמל של נהר המארן בריימס.
תיירות

בריימס אתרי תיירות רבים, בהם שרידי העיר הרומית Durocortorum. חלק מהאתרים נמנים עם אתרי המורשת העולמית הבולטים באירופה. בנוסף, משמשת העיר כבירתו הלא מוכתרת של חבל שמפאן, וחלק גדול מכלכלתה נסוב סביב תיירות היין של החבל.
אלו הם אתרי התיירות הבולטים בריימס:
תיירות > קתדרלת ריימס

קתדרלת ריימס, או בשמה המלא קתדרלת נוטרדאם דה ריימס (Notre-Dame de Reims) היא קתדרלה גותית, עתיקת יומין. הקתדרלה היא אחת הדוגמאות החשובות לאדריכלות הגותית בשיאה ולסגנון גותי קורן (Rayonnant). הקתדרלה ידועה בכך ששימשה כמקום ההכתרה של מלכי צרפת. היא נבנתה בשנים 1211–1427. ב-1991 הוכרזה כאתר מורשת עולמית בידי אונסק"ו.
תיירות > כנסיית סן רמי

כנסיית סן רמי היא בזיליקה של מנזר סן רמי. המנזר נוסד בסביבות שנת 1000 לספירה. הכנסייה מכילה את שרידי הקודש של סן רמי (רמיגיוס הקדוש), בישוף ריימס. הספינה הראשית של הבזיליקה ובית הרוחב הם החלקים העתיקים ביותר שבה, ובנויים בסגנון רומנסקי, בעוד שחזיתות המבנה והאפסיס בנויים בסגנון גותי מוקדם. האפסיס המרווח והגבוה, הנתמך מבחוץ בתמיכות דואות, מהווה את אחת הדוגמאות הטובות ביותר לאדריכלות גותית מוקדמת. ב-1991 הוכרזה כאתר מורשת עולמית בידי אונסק"ו.
תיירות > ארמון טו

ארמון טו (בצרפתית: "Palais du Tau") היה ארמון הבישוף של ריימס. התיעוד הראשון של שימוש בשם "ארמון טו" מתוארך ל-1131 ונובע מתוכנית הבניין, שדומה לאות היוונית טאו (T). בארמון גרו מלכי צרפת בימים שלפני ההכתרה בקתדרלת ריימס הסמוכה. המלך הולבש בבגדי ההכתרה בארמון, לפני שהלך אל הקתדקלה; אחרי ההכתרה נערך משתה בארמון.
הארמון מכיל שלוחה של מוזיאון הלובר החל מ-1972 ומציג פסלים ושטיחי קיר מהקתדרלה, ביחד עם חפצי דת ועצמים הקשורים להכתרת מלכי צרפת.
הארמון נוסף לרשימת אתרי מורשת עולמית של אונסק"ו ב-1991. מבקרים בו כ-100,000 איש מדי שנה.
יהדות ריימס

במועצה שהתכנסה בריימס בשנת 625 נאסר על יהודים להחזיק בעבדים נוצרים, ומכאן שהיו יהודים באזור זה כבר במאה השביעית. קהילה יהודית של ממש התבססה ככל הנראה במהלך המאה האחת עשרה. הם הקימו בית כנסת ומוסדות נוספים. במהלך גירוש היהודים מצרפת ב-1306 ננטשה העיר מיהודיה. לאחר המהפכה הצרפתית החלו יהודים לשוב ולהתגורר בריימס, אבל התבססות הקהילה והתרחבותה היו רק בשליש האחרון של המאה התשע עשרה, עקב בואם של פליטים יהודיים מאלזס ולורן (שהפכו לטריטוריה גרמנית כתוצאה ממלחמת צרפת–פרוסיה). בשנת 1875 מנתה הקהילה כ-650 חברים, התמנה הרב הראשון של העיר, ובניית בית הכנסת הגדול של הקהילה החלה.
בית הכנסת של ריימס נבנה בשנת 1879. הוא נבנה בסגנון נאו-ביזנטי, ומשולבים בו קשתות ואלמנטים עיצוביים מיוחדים. מעל דלת בית הכנסת מתנוססת הכתובת: "אין זה כי אם בית אלוהים וזה שער השמיים".
במהלך מלחמת העולם השנייה נהרס בית הכנסת, והריסותיו נותרו בשממונן זמן רב אחרי המלחמה. רק כאשר הגיע לריימס זרם של פליטים יהודיים מאלג'יריה, החלה העירייה בשיקום ושיפוץ בית הכנסת. כיום הוא עדיין פעיל, ומשמש בעיקר את הקהילה הקטנה, שמקורה בצפון אפריקה. מול בית הכנסת הוקמה אנדרטה לזכרם של 226 יהודים מריימס והאזור, שנרצחו על ידי הנאצים בשואה.
ערים תאומות

לריימס שמונה ערים תאומות ברחבי העולם:
איטליה פירנצה, איטליה
הרפובליקה של קונגו ברזוויל, הרפובליקה של קונגו
הממלכה המאוחדת קנטרברי, הממלכה המאוחדת
אוסטריה זלצבורג, אוסטריה
גרמניה אאכן, גרמניה
צ'כיה קוטנה הורה, צ'כיה
ארצות הברית מחוז ארלינגטון, ארצות הברית
יפן נגויה, יפן
הערות שוליים

↑  הרב יוסף פראגר, "תולדות קהילת מץ", ירושתנו ב (ה'תשס"ח), עמ' שלב.
| --- | --- |
בקרת זהויות :  NLI: 987007531828805171  BnF: cb152410128 (data)  GND: 4103640-2  ISNI: 0000 0001 2160 0409  LCCN: n81075927  MusicBrainz: a2008f1c-7110-4251-a5e2-15b5ac116ef1  NARA: 10045702  NKC: ge130634  SUDOC: 028397053  VIAF: 126609525   WorldCat (עם VIAF): 126609525 
קתדרלת ריימס בוערת במלחמת העולם הראשונה (1914)
"פורט דה מארס", המאה ה-3; נחשב לרחב בשערי הניצחון הרומים
האפסיס של כנסיית סן רמי.
ארמון טו והקתדרלה
בית הכנסת של ריימס
אסטלה מושקוביץ' בלפר

| --- | --- |
אין תמונה חופשית
 לידה:  1963 (בת 62 בערך) הרפובליקה הסובייטית הסוציאליסטית המולדובית, ברית המועצות (כיום במולדובה)
 פרסים והוקרה:  2013: פרס מפעל חיים בגין תרומתה לפיתוח לימודי השוקולד והקונדיטוריה בישראל ישראל
 טלוויזיה:  אסטלה - כיתת אומן  בייק אוף ישראל  הקינוח המושלם  הקונדיטוריה של אסטלה
 
אסטלה מושקוביץ'-בלפר (נולדה ב-1963), המוכרת בשמה הפרטי אסטלה, היא שפית, קונדיטורית, שוקולטיירית, בעלת בית הספר הגבוה לאפייה וקונדיטוריה, ומנחת טלוויזיה ישראלית.
ביוגרפיה

נולדה בשם אסטלה מושקוביץ' במולדובה הסובייטית, לאב מהנדס ולאם רופאה. מאז ומתמיד התעניינה בבישול, אולם הוריה ייעדו אותה ללימודי פסנתר. עלתה לישראל בגיל 11. למדה בתיכון תלמה ילין ולאחר מכן, כעתודאית למדה פסנתרנות באקדמיה למוזיקה בתל אביב. במהלך שירותה בצה"ל עברה קורס קצינות ופיקדה על קורס בחיל הכללי.
לאחר סיום שירותה הצבאי כקצינה בדרגת רב־סרן בגיל 24, עסקה בהוראת פסנתר במשך כעשור. בעקבות העלייה מברית המועצות לשעבר בשנות ה-90, שכללה גם מורים רבים לפסנתר, החליטה לעבור הסבה מקצועית והחלה ללמוד בישול מקצועי בקורדון בלו שבצרפת. שם נחשפה לעולם הקונדיטוריה וסיימה את לימודיה בהצטיינות.
לאחר סיום לימודי הבישול בצרפת, שבה לישראל ועבדה בקונדיטוריית מסעדת "קרן" בבעלות השף חיים כהן, וברשת מלונות דן, ועבדה כמנהלת הקונדיטוריות של רשתות "ארקפה" ו"לחם ארז" בבעלותו של ארז קומרובסקי. לאחר מכן הקימה עסק משלה בשם "פינוקים מתוקים" ולאחר שנסגר למדה מינהל עסקים, ובמקביל הכשירה קונדיטורים.
שימשה כשף הבית והנציגה המקצועית של חברת השוקולד "בארי קליבו" וכשופטת ישראלית של תחרות פרסי השוקולד הבינלאומית.
היא מפתחת מתכונים עבור קפה לנדוור.
הייתה שף הבית הראשונה בישראל של יצרנית השוקולד ולרונה שבצרפת.
היא הישראלית היחידה שמכהנת כ"שגרירת שוקולד" של חברת בארי קליבו השווייצרית, יצרנית השוקולד הגדולה בעולם.
ב-2013 קיבלה בלונדון פרס מפעל חיים בגין תרומתה לפיתוח לימודי השוקולד והקונדיטוריה בישראל.
ביוגרפיה > אסטלה - כיתת אומן לקונדיטוריה

כאשר למדה תואר שני למנהל עסקים באוניברסיטת תל אביב, פרויקט הגמר שלה היה תוכנית הקמת בית ספר ללימודי קונדיטוריה וניהול עסק. לאחר סיום לימודיה החליטה להוציא לפועל את הפרויקט והקימה כיתת אומן לקונדיטוריה. המחזור הראשון נפתח בספטמבר 2003 בגבעת שמואל. בית הספר שהקימה הוא היחיד בישראל שזכה להכרה בינלאומית.
במהלך 2014 עברה כיתת האומן לתל אביב. כיתת האומן שמה דגש על לימוד כל תחומי הקונדיטוריה הקלאסית, המודרנית והשוקולד ופועל לפי סטנדרטים של בית ספר לקונדיטוריה צרפתי. השיעורים נערכים בקבוצות קטנות של 8–12 תלמידים בכיתה. קורסי האפייה כוללים הרצאות בתחום טכנולוגית אפייה שימושית וקורסים בהנחיה וייעוץ לטיפוח יזמות. בבית הספר שלה הוכשרו למעלה מ-5,000 קונדיטורים. בין בוגריה ניתן למנות את קרן קדוש - בעלת בית הקפה הירושלמי "קדוש" ומיכל מנדלסון - הקונדיטורית הראשית של מאפיית לחמים, תומר ליבנה, ממקימי ובעלי מסעדת "סרגוס" וסהר רפאל, מבעלי מסעדת "כרמים", זוכה תוכנית הריאליטי "המטבח".
ביוגרפיה > בטלוויזיה

הנחתה את תוכנית הטלוויזיה "אסטלה - כיתת אומן" אשר שודרה בערוץ 10 ובערוץ האוכל במשך שלוש עונות.
בשנת 2018, השתתפה בלפר לצד קרין גורן ומאיר אדוני, כשופטת בעונה השנייה של התוכנית "בייק אוף ישראל" ששודרה בקשת 12.
בחודש יוני 2021, החלה לשמש כשופטת לצד קרין גורן, ישראל אהרוני ומיקי שמו בתוכנית הקינוחים "הקינוח המושלם" בקשת 12.
בשנת 2022 השתתפה כמתמודדת בעונה השמינית של תוכנית המציאות "רוקדים עם כוכבים" בקשת 12, והודחה ראשונה.
ב-16 במרץ 2022 החלה להנחות את תוכנית האפייה "הקונדיטוריה של אסטלה" לצד אורח מתחלף, ברשת 13.
חיים אישים

נשואה לזאב בלפר, שמנהל איתה את בית הספר לקונדיטוריה. השניים הורים לתאומים.
מתגוררת בהרצליה פיתוח.
הערות שוליים

1 2  https://yerushalmim.co.il/?p=3044
1 2  הקונדיטוריה של אסטלה, באתר חדשות 13, 16 במרץ 2022
↑  יעל גרטי, להתחיל מחדש בענף האוכל, באתר ynet, 13 בנובמבר 2005
↑  אסטלה, באתר "שבוע השוקולד"
↑  רשת "קפה לנדוור" גאה להשיק את "Landwer's Bakery" , באתר "קפה לנדוור"
↑  לין לוי, לומדים לבשל: בתי ספר לקולינריה בארץ, באתר ynet, 3 בנובמבר 2016
↑  עדי הגין, ‏שתיים משלנו: שתי קונדיטוריות מצליחות, באתר onlife,‏ 25 במרץ 2014
↑  מורן טרבולסקי, כל אחד רוצה להיות טבח: המדריך לבתי הספר לבישול ולאפייה, באתר הארץ, 21 באוקטובר 2017
↑  כשאהיה גדול אהיה טבח, באתר "רסטפרו"
↑  מתוקה מהחיים: "בייק אוף ישראל" חוזרת בעונה חדשה, באתר ‏מאקו‏, 16 בינואר 2018
↑  מתדפקים על דלת התנור: מתכונים וטיפים לעוגת שבועות מושלמת , באתר "את"
ארדהאן

| --- | --- |

מראה העיר
 מדינה:  טורקיה טורקיה
 מחוז:  מזרח אנטוליה
 נפה:  ארדהאן
 ראש העיר:  פארוק דמיר (מפלגת העם הרפובליקאית)
 שטח:  1,205 קמ"ר
 גובה:  1,900 מטרים
 אוכלוסייה:  ‏
  ‑ בעיר:  42,209 (2023)
  ‑ צפיפות:  35.03 נפש לקמ"ר (2023)
 קואורדינטות:  41°07′00″N 42°42′00″E﻿ / ﻿41.116666666667°N 42.7°E﻿ / 41.116666666667; 42.7 
 אזור זמן:  UTC +3
 אתר העיר (בטורקית)
  מפת מיקום  מפה מפורטת   (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורארדהאן(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורארדהאן(למפת מזרח אנטוליה רגילה) ארזורום ואן טונג'לי קארס מלטיה בינגל מוש הים השחור מרכז אנטוליה  י. ת. דרום-מזרח אנטוליה סוריה עיראק איראן ארמניה גאורגיה הים השחור י. ואןארדהאן(למפת מזרח אנטוליה מוגדלת) ארזורום ואן טונג'לי קארס מלטיה בינגל מוש הים השחור מרכז אנטוליה  י. ת. דרום-מזרח אנטוליה סוריה עיראק איראן ארמניה גאורגיה הים השחור י. ואןארדהאן  he tabBackground:;tabBorder:#aaa;defaultTab:0;
ארדהאן (בטורקית: Ardahan; בגאורגית: არტაანი - ארטאאני; בארמנית: Արդահան) היא עיר בצפון-מזרח טורקיה ובירת הנפה הקרויה על שמה במחוז מזרח אנטוליה. העיר שוכנת 842 ק"מ צפון-מזרחית לבירה אנקרה ובסמוך לגבול עם גאורגיה. לפי אומדן רשמי משנת 2023 אוכלוסייתה מנתה 42,209 בני אדם. העיר ידועה בזכות גבינת קשר והמצודה הנמצאת בשטחה.
ערים תאומות

גאורגיה אחלציחה, גאורגיה
טורקיה אדירנה, טורקיה
הערות שוליים

↑  Turkey: Administrative Division (Provinces and Districts) - Population Statistics, Charts and Map, citypopulation.de
| --- | --- |
בקרת זהויות :  NLI: 987007538049105171  GND: 4306827-3  LCCN: n98952536  VIAF: 151454304   WorldCat (עם VIAF): 151454304 
ערך זה הוא קצרמרבנושא יישובים בטורקיה. אתם מוזמנים לתרום לוויקיפדיה ו.
סומה (עיר)

| --- | --- |
 מדינה:  טורקיה טורקיה
 מחוז:  הים האגאי
 נפה:  מניסה
 ראש העיר:  עלי טולופ (מפלגת הצדק והפיתוח)
 שטח:  787 קמ"ר
 גובה:  161 מטרים
 אוכלוסייה:  ‏
  ‑ בעיר:  111,276 (2023)
  ‑ צפיפות:  141.4 נפש לקמ"ר (2023)
 קואורדינטות:  39°11′18″N 27°36′32″E﻿ / ﻿39.18833°N 27.60889°E﻿ / 39.18833; 27.60889
 אזור זמן:  UTC +3
 אתר העיר
  מפת מיקום  מפה מפורטת   (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורסומה(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורסומה(למפת הים האגאי (מחוז) רגילה) איזמיר דניזלי מניסה בודרום פטהייה קיטהיה הים התיכון מרכז אנטוליה י. מרמרה יוון הים האגאי הים התיכוןסומה(למפת הים האגאי (מחוז) מוגדלת) איזמיר דניזלי מניסה בודרום פטהייה קיטהיה הים התיכון מרכז אנטוליה י. מרמרה יוון הים האגאי הים התיכוןסומה  he tabBackground:;tabBorder:#aaa;defaultTab:0;
 
סומה (בטורקית: Soma) היא עיר בנפת מניסה במחוז הים האגאי שבמערב טורקיה. העיר משתרעת על פני 787 קמ"ר ולפי אומדן רשמי משנת 2023 אוכלוסייתה מנתה 111,276 תושבים. סומה היא העיר הצפונית ביותר בנפה וגובהה 161 מטרים מעל פני הים.
הפעילות הכלכלית בעיר מתמקדת בכריית פחם חום ושימוש בו להפקת חשמל.
במהלך מלחמת העולם הראשונה המשיכו מכרות הפחם לפעול. הפחם שהופק אז תואר כ"גרוע מאוד". בין היתר שימש הפחם את הגרמנים להנעת רכבות באזור. חלק קטן מהפחם היה נשלח לאיזמיר.
חוות הרוח של סומה, עם 119 טורבינות רוח והספק של 140.4 מגה-ואט היא אחת החוות הגדולות של אנרגיית רוח בטורקיה.
ב-13 במאי 2014 אירע אסון המכרה בסומה, כאשר בשריפה במכרה פחם באזור נהרגו 301 כורים. זהו אסון המכרה הכבד ביותר בתולדות טורקיה, והכבד ביותר במאה ה-21.
הערות שוליים

↑  Turkey: Administrative Division (Provinces and Districts) - Population Statistics, Charts and Map, citypopulation.de
| --- | --- |
בקרת זהויות :  GND: 6028860-7 
ערך זה הוא קצרמרבנושא יישובים בטורקיה. אתם מוזמנים לתרום לוויקיפדיה ו.
מירא שלח עבוד

| --- | --- |
אין תמונה חופשית
 לידה:  1992 (בת 33 בערך) 
 ענף מדעי:  מדעי המחשב 
 מקום לימודים:  הטכניון – מכון טכנולוגי לישראל  אוניברסיטת סטנפורד  אוניברסיטת חיפה 
 
מירא שָלָח עָבּוּד (בערבית: ميرا شلح عبود; באנגלית: Mira Shalah-Abboud; נולדה ב-1992) היא מדענית ישראלית. בגיל 25 הפכה לאישה הראשונה מהמגזר הערבי שמחזיקה בתואר דוקטור במדעי המחשב בישראל.
השכלה

מירא למדה בבית הספר היווני קתולי בשפרעם. בגיל 15 התקבלה לתוכנית "אתגר" בחוג למדעי המחשב באוניברסיטת חיפה, שם השלימה תואר ראשון. היא המשיכה את לימודיה לתואר שני בטכניון, במסלול ישיר לדוקטורט, בהנחיית פרופסור גיל ברקת מהפקולטה למדעי המחשב. את תואר הדוקטור קיבלה בשנת 2018 בגיל 25 שנה.
בין השנים 2019–2021 למדה מירא לפוסט דוקטורט באוניברסיטת סטנפורד.
הישגים

כותרת עבודת הדוקטורט של מירא שלח היא: "נוסחאות וקבועי גידול חיות סריג על סריגים ריבועיים ומשולשים", בעיה הקיימת כבר למעלה מ-100 שנה בעולם המתמטיקה. מירא ניסתה לפתור את הבעיה באמצעות תוכנות שהיא עצמה פיתחה והצליחה להוכיח באופן אוטומטי משפטים מתמטיים ולפתור בעיות שהיו עד אז ללא תשובה. היא לא פתרה את הבעיה שאותה חקרה, אך דרך הפתרון והתוכנות יאפשרו לפתח מודלים מתמטיים המתארים "מצבים פיזיקליים מורכבים, כמו פעפוע של חומר מתוך חומר (למשל מים מתוך האדמה) או שבירת המודל התלת־ממדי של חלבונים".
בלימודי הפוסט-דוקטורט היא למדה וחקרה "פיתוח כלים שיעזרו לאדם בעולם הממשי ליצור יצירות תלת־ממדיות בעולם הווירטואלי ולהפך: פיתוח כלים שיעזרו לעבור מהעולם הווירטואלי ליצירות בעולם האמיתי", בהנחיית הפרופסורים ליאונידס גויבאס (Leonidas J. Guibas) ומניש אגראוואלה (Maneesh Agrawala).
מירא שלח עבוד פרסמה 17 מאמרים על אודות המחקרים שלה (חלקם בשיתוף עם נוספים).
לאחר לימודיה היא שותפה ומשמשת בתפקיד CTO בסטארטאפ המפתח איפור אוטומטי (Automated Makeup Application).
פרסים והוקרה

מירא זכתה במהלך לימודיה ביותר מ-10 פרסי הצטיינות.
בשנת 2019 היא נבחרה על ידי מגזין פורבס ישראל כאחת מ-30 הצעירים המבטיחים מתחת לגיל 30 (30Under30).
בשנת 2019 היא נבחרה לאחת מ-200 החוקרים הצעירים המבטיחים בעולם, שהשתתפו בהיידלברג, בכנס "Heidelberg Laureates Forum", המפגיש למשך שבוע את הדור הצעיר של המדענים הצעירים עם זוכי הפרסים היוקרתיים ביותר במתמטיקה ובמדעי המחשב (כמו: פרס טיורינג ומדליית פילדס, פרס אבל, מדליית אבקוס של האיחוד המתמטי הבין-לאומי).
לקראת שהותה ולימודיה בסטנפורד, קיבלה מירא מלגה בסך 50,000 דולר מקרן המלגות של וונדי שמידט (אנ').
בחודשים מרץ ואפריל 2022, במסגרת ציון יום האשה הבין-לאומי הוצג איור של מירא על אריזות (קרטונים) החלב של חברת תנובה בישראל, בשל היותה מנהיגה, חלוצה מעוררת השראה וסוללת דרך.
פרטים אישיים

מירא נשואה לד"ר אמיר עבוד, תאורטיקן במדעי המחשב העובד בקבוצת מחקר של IBM. אמיר עבוד למד בתוכנית "אתגר" באוניברסיטת חיפה, עבר לטכניון והשלים את לימודיו לתואר שני. את הדוקטורט קיבל לאחר לימודיו באוניברסיטת סטנפורד.
הערות שוליים

1 2 3  מגזין הטכניון | סתיו 2019, באתר www.dmag.co.il
↑  موقع السلام ميرا شلح من شفاعمرو , أول عربية عمرها 26عاما وتنال شهادة الدكتوراة في علوم الحاسوب من معهد التخنيون- حيفا, tohama.net
↑  Mira Shalah, crunchbase.com, ‏2022
1 2 3  פורבס ישראל, דר מירא שלח עבוד, באתר Forbes 30 Under 30, ‏2019-01-17
1 2  תכנות: מקומבינטוריקה לביוטי-טק | The LAPIDIM Excellence Program
↑  Mira Shalah, ieeexplore.ieee.org
↑  Mira Shalah, scholar.google.com
↑  Home, Gemma (באנגלית)
↑  Patented: Gemma Robotics' Automated Makeup Application and More North Texas Inventive Activity, Dallas Innovates, ‏2024-05-29 (באנגלית)
↑  David Seeley, The Last Word: Gemma Robotics' Elizabeth Williams on Her Startup's Autonomous Makeup Application Machine, Dallas Innovates, ‏2024-05-31 (באנגלית)
↑  פורבס ישראל, דר מירא שלח עבוד, באתר Forbes 30 Under 30, ‏2019-01-17
↑  مراسل حيفا نت, لمناسبة يوم المرأة: شركة تنوفا تختار د. ميرا شلح عبود كامرأة ملهمة, حيفا نت, ‏2022-03-08 (בערבית)
↑    אילנה קוריאל, תמר טרבלסי חדד, פורצות דרך, באתר "ידיעות אחרונות", 21 באוקטובר 2018
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מירא שלח עבוד".
לולאה (תכנות)

לולאה (אנגלית: Loop) היא טכניקת תכנות המשמשת לבקרת זרימה. היא מבצעת סדר פעולות מספר פעמים, לפי הקוד אותו היא משמשת.
תוכנית מחשב בנויה כך שהיא מטפלת בפריט מידע אחד או במצב אחד בכל פעם. כדי לחזור על התהליך עם פריט המידע הבא או המצב הבא, הוראה בתוכנית מסתעפת אחורנית וחוזרת ופונה להוראה הראשונה בסדרה. טכניקה זו רבת עוצמה מכיוון שהיא מאפשרת לחזור על פעולות אלפי ומיליוני פעמים בהקשרים שונים בכל פעם. דוגמה פשוטה וידועה לכך היא יצירת לוח הכפל באמצעות שתי לולאות אחת בתוך השנייה
סוגי לולאות

סוגי הלולאות הנפוצים:
לולאה שמתבצעת מספר קבוע מראש של פעמים (למשל, לולאת for בפסקל או repeat ב-C Shell).
לולאה שנבדקת בראשה על ידי ביטוי לוגי. רק אם התנאי מתקיים, נכנסים ללולאה בפעם הראשונה וממשיכים בחזרה כל עוד הוא אמת (למשל, לולאת while בפסקל).
לולאה שנבדקת בתחתיתה. מבצעים את הלולאה בפעם הראשונה בכל מקרה ואחר כך בודקים את התנאי (למשל, לולאת repeat-until בפסקל ולולאת Do-While בג'אווה).
לולאת אוסף, לולאה שעוברים בה על כל האובייקטים באוסף (מערך, רשימה וכו') ומבצעים את תוכן הלולאה עליהם (למשל foreach ב-#C או perl).
הדגמה

דוגמה לפונקציית PL/I הבודקת האם מספר נתון הוא מספר ראשוני, תוך ביצוע לולאה עד לשורש הריבועי של המספר הנבדק:
PRIMALITY: PROC (NUMBER) RETURNS (BIT (1)); /* בדיקת ראשוניות של מספר */
 DECLARE NUMBER FIXED (9); /* המספר הנבדק */
DECLARE F FIXED (9);
 DO F=2 TO SQRT (NUMBER); /* לולאה עד שורש המספר הנבדק */
  IF FIXED (NUMBER / F) * F = NUMBER 
   THEN RETURN ('0'B);    /* המספר אינו ראשוני */  
 END;
 RETURN ('1'B);    /* המספר ראשוני */  
END PRIMALITY;
לולאה אינסופית

לולאה ללא תנאי עצירה, או שתנאי העצירה שבה אינו מתקיים לעולם, נקראת לולאה אינסופית. לרוב היא עשויה להיווצר עקב באג, אך היא עשויה להיות גם כלי תכנותי: ישנם הקשרים, כגון עבודה של שרתים, בהם אין סיבה להפסיק את העבודה בסיום של לולאה, או בכלל: מתאר פעולתו של השרת במקרה זה הוא לולאה אינסופית של קבלת בקשות מהלקוח וטיפול בהן.
ראו גם

מונחים בתוכנה
לולאה מוזרה
| תחומים במדעי המחשב |
| --- | --- | --- |
| יסודות מתמטים | לוגיקה מתמטית • תורת הקבוצות • תורת המספרים • תורת הגרפים  • תורת הטיפוסים •  תורת הקטגוריות  • אנליזה נומרית • תורת האינפורמציה |  |
| תורת החישוביות | תורת האוטומטים • תורת הרקורסיה • תורת הסיבוכיות • מחשוב קוונטי |  |
| אלגוריתמים ומבנה נתונים | אנליזה של אלגוריתמים • גאומטריה חישובית |  |
| שפות תכנות ומהדרים | מפרש • פרדיגמת תכנות (תכנות פרוצדורלי • תכנות מונחה עצמים • תכנות פונקציונלי • תכנות לוגי) |  |
| חישוב מבוזר ועיבוד מקבילי | עיבוד מקבילי • מחשוב סריגי • בקרת מקביליות |  |
| הנדסת תוכנה | ניתוח מערכות מידע • עיצוב תוכנה • תכנות מחשבים • שיטות פורמליות • בדיקות תוכנה • מתודולוגיית פיתוח תוכנה |  |
| תקשורת | ניתוב • טופולוגיית רשת • קריפטוגרפיה |  |
| מסד נתונים | מסד נתונים יחסי • SQL • תנועה • אינדקסים • כריית מידע • CAP theorem |  |
| בינה מלאכותית | חשיבה אוטומטית • בלשנות חישובית • ראייה ממוחשבת • עיבוד שפה טבעית • בינה חישובית • מערכת מומחה • למידה חישובית • רובוטיקה |  |
| גרפיקה | הדמיה ממוחשבת • הנפשה ממוחשבת • עיבוד תמונה |  |
| שפות פורמליות | שפה רגולרית • שפה חסרת הקשר • שפה תלוית הקשר • ההיררכיה של חומסקי |  |
| שימושים במדע | ביואינפורמטיקה • מדעים קוגניטיביים • כימיה חישובית • פיזיקה חישובית • אנליזה נומרית |  |
| --- | --- |
בקרת זהויות :  GND: 4343964-0